இலக்குமி தோத்திரம்

பிற்காலப் பாண்டி நாட்டில் தென்காசி அரசன் சீவலராமன் என்னும் அதிவீரராம பாண்டியன் இயற்றிய நுல்கள் நான்கு. 
நைடதம், 
காசி கண்டம், 
கூர்ம புராணம், 
வெற்றிவேற்கை
இவற்றில் காசி கண்டம் என்னும் நூலின் ஐந்தாம் அத்தியாயத்தில் தமிழ்முனிவர் திருமகளை வணங்குவதாக 6 பாடல்கள் உள்ளன. இதன் சிறப்பு கருதி இந்த ஆறு பாடல்களையும் தனி நூலாக அச்சிட்டுள்ளனர்.காசிகண்டம் பாடல் 26 முதல் 31

ஒரு பாடல்
கொழுதியிசை அளிமுரளும் தாமநறும் பொகுட்டிலுள்ள கொள்கை யேபோல்
மழைஉறழும் திருமேனி மணிவண்ணன் இதயமலர் வைகும் மானே
முழுதுலகும் இனிதீந்த அருட்கொம்பே கரகமலம் முகிழ்ந்து நாளும்
கழிபெருங்,கா தலில்,தொழுவோர் வினைதீர அருள் கொழிக்கும் கமலக் கண்ணாய்

 இது தரும் செய்தி 
 வண்டு பாடும் தாமரை மலர் மாலை போல், மழைமேகம் போல் மேனி கொண்டு மணிவண்ணன் மனத்தில் இருக்கும் மானே! உலகம் முழுவதையும் பெற்றெடுத்து அருள் பூத்திருக்கும் கொம்பே! அன்புடன் கைகூபம்பித் தொழுவோர் வினைகள் தீர அருள் கொழிக்கும் கமலக்கண் கொண்டவளே! 
கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
அடிக்குறிப்பு

பகுப்பு:தமிழ் இலக்கிய நூல்கள்
பகுப்பு:16 ஆம் நூற்றாண்டுத் தமிழ் நூல்கள்